Den Vest-Sjællandske Avis, 1821-03-27
Det var den 10de da Besætningen i Alessandrig 10,000 Mand stærk, proklamerede den Spanske Constitution. Kongen vilde, da han havde erholdet Efterretning derom, lade Tropperne i Turin marschere imod dem, men disse vægrede sig derved og udraabte: leve de Cortes Constitution for bestandig! Prinsen af Carignan og General Geflenga bleve sendte til Alessandrien; men da de ankom dertil satte de sig i Spidsen for Constitutionen og raabte: de Cortes Constitution for bestandig. J denne Krisis haabede Kongen af Sardinien at kunne stille Gjæringen, naar han tilbød dem de Franskes Charte; men man vilde ikke have den. Alle Besætninger i Landet have nu fulgt Alessandriens Exempel. Man har sikkre Efterretninger og at Prinsen af Carignan og General Giflenga, ere afmarscherede i Spidsen for 25,000 til Mailand, og man troede at de kunne indrykke der den 15de Marts. Det bedste ved denne heele Bulletin er, at den er fabrikeret af en Englænder, som Stiilen selv temmelig tydeligt viser. Bladet Børsenhalle giorde ogsaa strax betydelige Jndvendinger imod dens Troeværdighed; da Udgiveren hverken fra Paris selv eller fra Amsterdam havde faaet Efterretning om denne Begivenhed; det kan derfore ikke hielpe at meddele alle de øvrige Rygter som ere udbredte derom i London; da de dog blot maae betragtes som Cours og Handelspeculationer. – Jmidlertid er dog Efterretningen og Revolutionen i sig selv ikke usand, blot at det endnu ikke er blevet bekræftet, at den har udbredet sig saa vidt, som de Engelske Efterretninger fortælle. – Man har nu faaet den nyeste Franske Moniteur, som beretter, at det endnu var roeligt i Turin den 11te Marts og at man til det Øieblik, da Brevet gik af (som formodentlig er fra den Franske Minister i Turin) bemærkede ikke nogen Bevægelse iblandt Tropperne i denne Hovedstad, men i Alessandrig har Garnisonen; som bestaaer af 2 Jnfanterie-Regimenter og eet Kavallerie-Regiment gjort Opstand og forlangt en Constitution. (Dette er nu en overmaade slom Omstændighed; da Alessandria er upaatvivlelig den vigtigste Fæstning i hele Jtalien, og som især af Bonaparte blev sat i en frygtelig Forsvarstilstand. Den har 30,000 Jndvaavere; ligger i en moradsig Egn og er saare vanskelig at indtage. Piemont med Savoien og Genua have 2 Millioner Jndvaanere.) Kongen besluttede strax at afsende Prinsen af Carignan til Alessandria. Man udbreder det Røgte at 2 Kavallerie Regimenter have fra denne Stad af sat sig i Marsch; man er ikke uden Frygt for Garnisonerne i Novarra og Bercelli. Kongen har udstædet en Proclamation under 10de Marts, hvori han angiver det som Aarsagen, hvorfor nogle Armee-Corps have grebet til Vaaben: at det Rygte har været udbredet, at Østerrig skulde have forlangt en Fæstning og Afskedigelsen af en Deel af de Piemontesiske Tropper; Men erklærer at dette er ufandt, og han formoder, at blot Bekiendtgiørelsen af Sandheden, vil bringe Roligheden igien tilveie Han siger deri at hans Fetter Prinsen af Savoyen Carignan har givet ham de største Beviiser paa hans Hengivenhed og han lover alle de Militaire, som have taget Deel i Uroelighederne fuldkommen Pardon, naar de ville vende tilbagetil Lydighed – Jfølge andre Franske Beretninger havde en Oberst i Alessandrien strax efter Maneuren med et Regiment paa den store Plads ladet slutte en Kreds, og holdet en kort Tiltale, til dem, som han endte med de Ord: "Leve Constitutionen, Østerrigerne døe! Heele Regimentet og den største Deel af Jndvaanerne svarede derpaa med Begeistring: Det samme er skeet i Coni og paa andre Steder. Saasnart Kongen hørte derom begav han sig i en Hast fra sit Lystslot til Turin og sendte Bud efter Prinsen af Carignan. Et andet Fransk Blad fortæller at der ere mange Personer blevne arresterede i Turin. Man frygtede for at Conspirationen skulde udbrede sig til Mayland, Florents og Venedig, og man har afsendt mange Courerer derhen fra Turin med Advarsler. Man hører hyppigt det Raab, leve Portugals Constitution, leve Prinsen af Carignan! – J Turin skal det være overmaade uroligt – Alle Statspapierer vakle meget i Prisen paa Handelspladserne, og den Spænding som hersker i alle politiske Forhold, er overmaade betydelig.